རྒྱ་ནག་གི་ནོ་བྷེལ་ཞི་བདེའི་གཟེངས་རྟགས་མཁན་ལིའུ་ཞའོ་པོ་འདས་གྲོངས་སུ་གྱུར་པར་འཛམ་གླིང་རྒྱལ་ཁབ་ཁག་གི་དབུ་ཁྲིད་རྣམ་པར་ཐུགས་ཕམ་བྱུང་བ་དང་།ཁོང་ཚོས་ལིའུ་ཞའོ་པོའི་བཟའ་ཟླ་དང་གཉེན་ཚན་སོགས་ལ་ཐུགས་གསོའི་གསུང་འཕྲིན་གནང་གི་ཡོད་ཅིང་།དེ་རིང་ཕྱི་ཟླ་༧་ཚེས་༡༤་ཉིན་བོད་ཀྱི་བླ་ན་མེད་པའི་དབུ་ཁྲིད་སྤྱི་ནོར་༧གོང་ས་སྐྱབས་མགོན་ཆེན་པོ་མཆོག་གིས་གསར་འགོད་གསལ་བསྒྲགས་ཤིག་སྤེལ་ཏེ།ལིའུ་ཞའོ་པོ་འདས་གྲོངས་སུ་གྱུར་པར་ངོས་རང་ཧ་ཅང་བློ་ཕམ་ཆེན་པོ་བྱུང་།ངོས་ནས་ནོ་བྷེལ་ཞི་བདེའི་གཟེངས་རྟགས་བཞེས་མཁན་དམ་པ་དེ་ཉིད་ཀྱི་ཆེད་དུ་གསོལ་བ་སྨོན་ལམ་འདེབས་ཀྱི་ཡོད།དམ་པ་དེའི་བཟའ་ཟླ་ལིའུ་ཤཱ་དང་གཉེན་ཚན་རྣམས་ལ་ལྷག་བསམ་ཟོལ་མེད་ཀྱི་སེམས་གསོ་བྱེད་ཀྱི་ཡོད།ལིའུ་ཞའོ་པོ་ང་ཚོ་དང་གཏན་དུ་བྲལ་རུང་ང་ཚོས་མུ་མཐུད་དུ་དམ་པ་དེ་ཉིད་ཀྱིས་རྩ་འཛིན་བྱས་པའི་རྩ་དོན་ཁག་རྒྱུན་འཁྱོངས་བྱས་ཏེ།རྒྱ་ནག་སྔར་ལས་ལྷག་པའི་འཆམ་མཐུན་དང་ཞི་བདེ་བརྟན་ལྷིང་།ཕུམ་སུམ་ཚོགས་པ་ཞིག་ལ་སྒྱུར་ཐབས་བྱ་དགོས།ང་ལ་ལིའུ་ཞའོ་པོས་སྐུ་ཚེ་ཧྲིལ་བོར་རང་དབང་གི་རྩ་དོན་ཆེད་དུ་གཡོ་བ་མེད་པར་འཐབ་རྩོད་བྱས་པར་གྲུབ་འབྲས་སྨིན་རྒྱུའི་ཡིད་ཆེས་བརྟན་པོ་ཡོད་ཅེས་གསུངས་འདུགའདི་དང་དུས་མཚུངས་སུ་ཨ་མི་རི་ཀ་དང་འཇར་མན་ཎི།དབྱིན་ཇི་དང་ཧྥ་རན་སི།ཡུ་རོབ་མཉམ་འབྲེལ་བཅས་ཀྱི་སྲིད་གཞུང་ཁག་གིས་ལིའུ་ཞའོ་པོའི་བཟའ་ཟླ་ལིའུ་ཤཱ་བཟང་བཙོན་འོག་ནས་གློད་གྲོལ་གཏོང་དགོས་ཞེས་འབོད་སྐུལ་ཞུས་རུང་།ནུབ་ཕྱོགས་རྒྱལ་ཁབ་མང་ཆེ་བས་རྒྱ་ནག་གཞུང་གིས་ལིའུ་ཞའོ་པོ་ཕྱི་རྒྱལ་ལ་སྨན་བཅོས་བྱེད་དུ་མ་བཏང་བར་སྐྱོན་བརྗོད་དྲག་པོ་བྱེད་ཀྱི་མེད་པ་རེད།འཇར་མན་གཞུང་གིས་རྒྱ་ནག་གི་འགོ་ཁྲིད་ཚོས་འཕྲལ་དུ་ཕྱི་གསལ་ནང་གསལ་གྱི་སྒོ་ནས་གཡོ་ཟོལ་མེད་པར་ལིའུ་ཞའོ་པོ་ལ་སྐྲད་ནད་ཕོག་ཡོད་པ་སྔོན་ནས་རྩད་གཅོད་ཐུབ་ཡོད་མེད་འགྲེལ་བཤད་གསལ་བོ་ཞིག་རྒྱག་དགོས་ཞེས་ནན་བརྗོད་བྱས་ཡོད་པ་མ་ཟད།སྲིད་བློན་ཨན་གྷི་ལ་མར་ཁེལ་གྱིས་ངས་ལིའུ་ཞའོ་པོ་ལ་མྱ་ངན་ཞུ་རྒྱུ་ཡིན།ཁོང་གི་སྤྱི་དམངས་ཀྱི་ཐོབ་ཐང་དང་རང་དབང་རྩོད་ལེན་གྱི་སྙིང་སྟོབས་ལ་རྗེས་སུ་ཡི་རང་ཡོད།ངས་ལིའུ་ཞའོ་པོའི་བཟའ་ཟླ་དང་གཉེན་ཚན་བཅས་ལ་གདུང་ཤུགས་དྲག་པོས་སེམས་གསོ་བྱེད་ཀྱི་ཡོད་ཅེས་གསར་འགོད་གསལ་བསྒྲགས་སྤེལ་འདུགདབྱིན་ཇིའི་ཕྱི་སྲིད་དྲུང་ཆེས་ལིའུ་ཞའོ་པོ་ཕྱི་རྒྱལ་ལ་སྨན་བཅོས་བྱེད་དུ་ཡོང་འདོད་ཡོད་རུང་རྒྱ་ནག་གཞུང་གིས་ཕྱི་རྒྱལ་ལ་སྨན་བཅོས་བྱེད་དུ་ཡོང་ཆོག་པའི་གདམ་ཀ་མ་སྤྲད་པ་ནོར་འཁྲུལ་ཆེན་པོ་རེད་ཅེས་སྐྱོན་བརྗོད་བྱས་པ་དང་།ཐེ་ཝན་གྱི་སྲིད་འཛིན་ཚེ་དབྱིན་ཝེན་གྱིས་སྤྱི་ཚོགས་འབྲེལ་མཐུད་དྲྭ་རྒྱའི་ནང་དུ་གཏམ་བཤད་རིང་པོ་ཞིག་སྤེལ་ཏེ།རྒྱ་ནག་ལ་ཆབ་སྲིད་སྒྱུར་བཅོས་གཏོང་དགོས་ཞེས་ནན་བརྗོད་བྱས་འདུགདབྱིན་ཇིའི་སྲིད་བློན་དང་ཁེ་ན་ཌའི་སྲིད་བློན།ཨོ་སི་ཊི་རེ་ལི་ཡའི་སྲིད་བློན་དང་ཉི་ཧོང་གི་སྲིད་བློན་བཅས་ཀྱིས་ལིའུ་ཞའོ་པོ་འདས་གྲོངས་གྱུར་པའི་སྐོར་ལ་ཅི་ཡང་གླེང་སློང་བྱས་མེད་རུང་ཨ་རིའི་ཕོ་བྲང་དཀར་པོས་ལིའུ་ཞའོ་པོ་འདས་གྲོངས་སུ་གྱུར་པར་སྲིད་འཛིན་ཌོ་ནལ་ཊོམ་བློ་ཕམ་ཆེན་པོ་བྱུང་སོང་ཞེས་གསར་འགོད་གསལ་བསྒྲགས་སྤེལ་པ་དང་།ཨ་རིའི་ཕྱི་སྲིད་དྲུང་ཆེ་རེཀ་ཊི་ལར་སན་གྱིས་ངས་ལིའུ་ཞའོ་པོའི་བཟའ་ཟླ་ལིའུ་ཤཱ་དང་གཉེན་ཚན་རྣམས་ལ་གདུང་སེམས་མཉམ་སྐྱེད་ཀྱི་སེམས་གསོ་བྱེད་ཀྱི་ཡོད།ངས་རྒྱ་ནག་གཞུང་ལ་ལིའུ་ཤཱ་བཟང་བཙོན་འོག་ནས་གློད་གྲོལ་གཏོང་དགོས་པ་དང་།ཁོ་མོ་ཕྱི་རྒྱལ་ལ་ཡོང་འདོད་ཡོད་ན་བཀག་འགོག་མེད་པར་ཡོང་དུ་འཇུག་དགོས་པའི་འབོད་སྐུལ་ཞུ་རྒྱུ་ཡིན་ཞེས་བཤད་འདུགཧྥ་རན་སིའི་སྲིད་འཛིན་གྱིས་ལིའུ་ཞའོ་པོ་རླབས་ཆེན་གྱི་རང་དབང་འཐབ་རྩོད་པ